CELEX: 31991R2286
Language: ro
Date: 1991-07-29 00:00:00
Title: Regulamentul (CEE) nr. 2286/91 al Comisiei din 29 iulie 1991 de modificare pentru a treia oară a Regulamentului (CEE) nr. 2159/89 de stabilire a normelor de aplicare a măsurilor specifice pentru fructele cu coajă și roșcove prevăzute la titlul IIa din Regulamentul (CEE) nr. 1035/72 al Consiliului

03/Volumul 10
            
            
               RO
            
            
               Jurnalul Ofícial al Uniunii Europene
            
            
               19
            
         31991R2286
   
               L 209/5
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2286/91 AL COMISIEI
   
   din 29 iulie 1991
   de modificare pentru a treia oară a Regulamentului (CEE) nr. 2159/89 de stabilire a normelor de aplicare a măsurilor specifice pentru fructele cu coajă și roșcove prevăzute la titlul IIa din Regulamentul (CEE) nr. 1035/72 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 1035/72 al Consiliului din 18 mai 1972 de organizare comună a piețelor în sectorul fructelor și legumelor (1), modificat ultima dată de Regulamentul (CEE) nr. 1623/91 (2), în special articolul 14g,
   având în vedere Regulamentul (CEE) nr. 2145/91 al Consiliului din 15 iulie 1991 de modificare a Regulamentului (CEE) nr. 790/89 în ceea ce privește valoarea maximă a ajutorului pentru îmbunătățirea calității și a comercializării în sectorul fructelor cu coajă și al roșcovelor (3), în special articolul 2,
   întrucât Regulamentul (CEE) nr. 790/89 al Consiliului din 20 martie 1989 de stabilire a sumei ajutorului forfetar suplimentar pentru constituirea organizațiilor de producători, precum și a sumei maxime a ajutorului pentru îmbunătățirea calității și a comercializării în sectorul fructelor cu coajă și al roșcovelor (4), astfel cum a fost modificat de Regulamentul (CEE) nr. 2145/91, a stabilit pentru determinarea participării financiare a statului membru și a Comunității valori maxime pe hectar diferite, pe de o parte, pentru realizarea de acțiuni de desțelenire, urmate de o plantare nouă sau de o reconversie a soiurilor de plante prin supraaltoire, pe de altă parte, pentru realizarea celorlalte acțiuni; întrucât este necesar să se stabilească normele de aplicare necesare pentru a pune în aplicare această diferențiere în funcție de natura acțiunilor realizate pentru execuția planului;
   întrucât, în acest scop, este necesar să se prevadă că, pentru a beneficia de valoarea maximă pe hectar cea mai ridicată, acțiunile care contribuie cel mai mult la îmbunătățirea calității livezii trebuie să se refere la totalitatea pomilor de pe suprafețele care vor face obiectul lucrărilor prevăzute pentru execuția planului;
   întrucât este necesar să se amintească faptul că, în aplicarea Regulamentului (CEE) nr. 790/89, finanțarea comunitară prevăzută pentru acțiunile de desțelenire urmate de plantare sau de reconversia soiurilor de plante nu se poate referi decât la partea din livadă care poate face obiectul unor astfel de lucrări fără a greva capitalul productiv al organizației de producători;
   întrucât, pentru a estima adecvarea planului și a permite o bună gestionare a regimului, este necesar să se prevadă că proiectele prezentate trebuie să cuprindă toate informațiile utile referitoare, în special, la natura acțiunilor care trebuie urmărite și la domeniul lor de aplicare, și calendarul de execuție a planului;
   întrucât măsurile prevăzute în prezentul regulament sunt în conformitate cu avizul Comitetului de gestionare a fructelor și legumelor,
   ADOPTĂ PREZENTUL REGULAMENT:
   Articolul 1
   Regulamentul (CEE) nr. 2159/89 al Comisiei (5) se modifică după cum urmează:
   
               1.
            
            
               Se inserează următorul articol 7a:
               „Articolul 7a
               (1)   Valoarea maximă de 475 ECU pe hectar stabilită la articolul 2 punctul 1 din Regulamentul (CEE) nr. 790/89 este vărsată o perioadă de cinci ani pentru suprafețele pe care, în aplicarea planului de îmbunătățire a calității, precum și a comercializării, totalitatea plantației de pomi cu fructe cu coajă și/sau roșcove face obiectul, pe parcursul unei astfel de perioade, unor lucrări legate de realizarea unei acțiuni de desțelenire, urmate de o nouă plantare și/sau de o acțiune de reconversie a soiurilor de plante operată prin supraaltoire.
               (2)   Pe suprafețele prevăzute la alineatul (1), în timpul anilor de execuție a planului, alții decât cei pentru care este acordat ajutorul prevăzut la alineatul respectiv, se varsă valoarea maximă de 200 ECU pe hectar, stabilită la punctul 1 ultimul paragraf din articolul 2 menționat anterior.”
            
         
               2.
            
            
               La articolul 8, alineatul (1) se înlocuiește cu următorul text:
               
                           „(1)
                        
                        
                           Organizația de producători prezintă, pentru aprobarea de către autoritatea competentă desemnată de statul membru, proiectul de plan prezentat în conformitate cu anexa III și însoțit de toate documentele justificative.
                        
                     Proiectul de plan indică în special cu precizie:
               
                           —
                        
                        
                           suprafețele livezii care vor face obiectul unei acțiuni de desțelenire, urmate de o nouă plantare și/sau de o acțiune de reconversie a soiurilor de plante prin supraaltoire în primii doi ani de execuție a planului și în următorii trei ani, identificându-le în mod corespunzător printr-o referință cadastrală sau printr-o numerotare a parcelelor;
                        
                     
                           —
                        
                        
                           calendarul de execuție anuală a planului pentru diferitele acțiuni enumerate la articolul 7, specificând parcelele respective din livadă.
                           Lucrările de execuție a planului nu pot să înceapă înainte de aprobarea acestuia de către autoritatea națională competentă.”
                        
                     
         
               3.
            
            
               Anexa III se înlocuiește cu anexa la prezentul regulament.
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iulie 1991.
      
         
            Pentru Comisie
         
         Ray MAC SHARRY
         
         
            Membru al Comisiei
         
      
   
   
      (1)  JO L 118, 20.5.1972, p. 1.
   
      (2)  JO L 150, 15.6.1991, p. 8.
   
      (3)  JO L 200, 23.7.1991, p. 1.
   
      (4)  JO L 85, 30.3.1989, p. 6.
   
      (5)  JO L 207, 19.7.1989, p. 19.
   ANEXĂ
   „
         ANEXA III
         DESCRIEREA PLANULUI DE ÎMBUNĂTĂȚIRE A CALITĂȚII, PRECUM ȘI A COMERCIALIZĂRII PREVĂZUTE LA ARTICOLUL 8 ALINEATUL (1)
         A.   Delimitarea ariei geografice respective
         
         
            Descrierea situației inițiale în ceea ce privește:
         
         1.   Producția
         
         
                     —
                  
                  
                     numărul de exploatații, suprafața cultivată, randamentul mediu pe hectar, volumul producției recoltate și importanța ei în raport cu producția națională. Aceste date trebuie să fie defalcate pe specii și varietăți de fructe cu coajă și/sau de roșcove;
                  
               
                     —
                  
                  
                     starea livezilor (vârstă, densitate, mărime și portaltoiuri, existența altor pomi fructiferi etc.);
                  
               
                     —
                  
                  
                     infrastructuri tehnice ale exploatațiilor.
                  
               2.   Asistența tehnică
         
         3.   Comercializarea
         
         Scurtă descriere a instalațiilor, a echipamentelor și a capacităților existente.
         C.   Potențialul producției – Obiective și perspective de desfacere
         
         
            Obiective urmărite de plan în raport cu situația inițială și cu nevoile pieței în ceea ce privește:
         
         1.   Producția
         
         
                     —
                  
                  
                     desțelenire și replantare (plantare de noi soiuri sau înlocuirea cu alți pomi cu fructe cu coajă și/sau roșcove);
                  
               
                     —
                  
                  
                     reconversie a soiurilor de plante (mai multe soiuri și portaltoiuri);
                  
               
                     —
                  
                  
                     sisteme de dirijare și de cioplire, corecție a densității livezii;
                  
               
                     —
                  
                  
                     polenizare (pomi polenizatori, albine);
                  
               
                     —
                  
                  
                     pregătire, fertilizare, corecție a solurilor (analize pedologice, corecții ale nutriției și ale fertilizării, întreținere a solurilor etc.);
                  
               
                     —
                  
                  
                     îmbunătățire genetică (cercetare de noi hibrizi);
                  
               
                     —
                  
                  
                     adaptare de noi soiuri (livezi experimentale care permit studierea comportamentului și randamentului acestora);
                  
               
                     —
                  
                  
                     obținere de material certificat (pepiniere și livezi producătoare de altoiuri destinate lucrărilor de selecție și de clonare);
                  
               
                     —
                  
                  
                     lupta împotriva dăunătorilor.
                  
               Planul delimitează cu precizie parcelele pe care este realizată fiecare acțiune sau lucrare.
         2.   Asistența tehnică (nevoi de personal legate de producție, formare și gestionare comercială și administrativă).
         3.   Comercializarea (achiziție de echipamente necesare pregătirii comerciale, condiționării, depozitării, informatizării și gestionării stocurilor).
         
            Investiții necesare
         
         1.   Cost estimativ, defalcat pe acțiune și pe an de execuție, punând în evidență costul unitar al fiecărei acțiuni și elementele care o compun.
         2.   Cost total al planului, defalcat pe acțiune, pentru toată perioada de execuție a planului.
         F.   Calendar de execuție
         
         Eșalonare anuală a diferitelor acțiuni pe tranșe de suprafață.
      ”